Diari Oficial de la Generalitat Valenciana


Sumari del DOGV 7227, del 05-03-2014 (2014/1814)

RESOLUCIÓ de 28 de febrer de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre l'Agència Valenciana del Turisme i l'Ajuntament de Piles per a la remodelació de l'oficina d'informació turística denominada Tourist Info Piles, ubicada en el municipi esmentat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1814


Data del document
:   28-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 28 de febrer de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre l'Agència Valenciana del Turisme i l'Ajuntament de Piles per a la remodelació de l'oficina d'informació turística denominada Tourist Info Piles, ubicada en el municipi esmentat. [2014/1814]  
L'Agència Valenciana del Turisme i l'Ajuntament de Piles han subscrit, prèvia tramitació reglamentària, el 8 de novembre de 2013, el conveni de col·laboració per a la remodelació de l'oficina d'informació turística denominada Tourist Info Piles, ubicada en l'esmentat municipi.  
  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 404/2014 i que figura com a annex d'esta resolució.  
  
València, 28 de febrer de 2014.- La directora general del Secretariat del Consell i Relacions amb les Corts: Marta Martí Arador.  
  
València, 8 de novembre de 2013  
  
Reunits  
D'una part, Máximo Buch Torralva, conseller d'Economia, Indústria, Turisme i Ocupació de la Generalitat, i president de l'Agència Valenciana del Turisme, que intervé en nom i representació d'esta última, entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i en l'article 4 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació. El domicili de la referida entitat de dret públic, a efectes del present document, és el situat a València, avinguda d'Aragó, número 30, planta octava.  
  
La seua legitimació i representació per a este acte es deriva de la seua condició de conseller d'Economia, Indústria, Turisme i Ocupació, d'acord amb el que establix l'article 2 del Decret 20/2012, de 7 de desembre, del president de la Generalitat, pel qual es nomenen consellers, secretari i portaveu del Consell, i a qui correspon exercir la presidència de la citada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre. Està facultat per a este acte en virtut del que disposa la lletra e del número 2 de l'article 5 esmentat.  
D'altra, David Morant Ciscar, alcalde president de l'Ajuntament de Piles, província de València, que intervé en nom i representació de l'Ajuntament de Piles. La seua legitimació i representació per a este acte deriva de la condició d'alcalde president de l'esmentada corporació, i de l'Acord adoptat pel Ple del mencionat Ajuntament en data 29 d'octubre de 2013.  
Tots els compareixents,  
  
Exposen  
I. Que constituïx la finalitat de l'Agència Valenciana del Turisme, entre altres aspectes, l'execució, la coordinació i l'impuls d'accions de promoció i desenrotllament del sector turístic, a la Comunitat Valenciana, i potenciar l'esmentada oferta, mitjançant la comercialització, la informació i la difusió del producte turístic de la Comunitat Valenciana, i en general la realització de les activitats necessàries per a una millor promoció de l'oferta turística de la Comunitat Valenciana.  
D'acord amb l'esmentada finalitat, l'Agència Valenciana del Turisme té aprovats entre altres programes per a l'any 2013, el corresponent a la Xarxa d'Oficines d'Informació Turística, destinat al manteniment i ampliació d'una xarxa d'estes característiques, que siga homogènia quant a la seua cobertura, contingut informatiu, instruments de suport i mecanismes interactius d'esta, per tal d'oferir al visitant de la Comunitat Valenciana un conjunt integral de servicis, amb la finalitat de millorar el grau de satisfacció dels turistes i la comunicació i difusió dels productes turístics de la Comunitat Valenciana.  
  
II. Que amb data 13 de juny de 2005 es va subscriure un conveni de col·laboració amb l'Ajuntament de Piles a fi que l'oficina d'informació turística anomenada Tourist Info Piles s'integrara en la Xarxa Tourist Info de la Comunitat Valenciana.  
III. Que l'Agència Valenciana del Turisme té la disposició de col·laborar amb l'Ajuntament de Piles, per a la remodelació de l'oficina D'informació turística anteriorment esmentada, per considerar-se de gran interés la dita actuació, en consideració tant a la gran oferta turística de Piles, com al potencial turístic de la població.  
IV. Que l'Ajuntament de Piles té interés en la remodelació de l'oficina d'informació turística anomenada Tourist Info Piles, per la qual cosa ha sol·licitat la col·laboració, en els aspectes que després s'expressaran, de l'Agència Valenciana del Turisme, i està disposat a assumir els compromisos i les obligacions que s'establixen més avant.  
A estos efectes, ambdós parts coincidixen en l'atorgament d'un conveni de col·laboració entre l'Agència Valenciana del Turisme i l'Ajuntament de Piles, com a instrument idoni d'articulació de les condicions en les quals es realitzarà la col·laboració de les descrites actuacions.  
Pel que s'exposa, les parts es reconeixen capacitat legal suficient per a este acte, i en la representació que exercixen, lliurement i espontàniament,  
  
Acorden  
Primer. L'Agència Valenciana del Turisme es compromet a prestar la seua col·laboració a l'Ajuntament de Piles, en el desenrotllament del Programa Xarxa Tourist Info, i coopera en la remodelació de l'oficina d'informació turística anomenada Tourist Info Piles, emplaçada a Piles, que quedarà integrada en la Xarxa Tourist Info de la Generalitat. Este programa té com a finalitat oferir un ampli servici d'informació de l'oferta turística del municipi de Piles, com també del conjunt de productes turístics de la Comunitat Valenciana.  
A estos efectes l'Ajuntament facilitarà la instal·lació de les oficines d'informació turística en un local que tinga les condicions adequades per a això, i fins i tot haurà de suportar al seu càrrec, si escau, els costos d'adaptació del local, d'acord amb el que estableix el punt 1 del document que com a annex número 1 s'adjunta al present conveni.  
  
Segon. La col·laboració a prestar per l'Agència Valenciana del Turisme, derivada d'este conveni, es referix a l'oficina, emplaçada a Piles:  
Tourist Info Piles  
Passeig Marítim, s/n  
I també es podrà ampliar a altres oficines d'informació turística o punts d'informació temporal municipals, sempre que hi haja acord exprés i escrit entre ambdues parts, mitjançant acords annexos de desenrotllament del present conveni.  
Tercer. La col·laboració a prestar per l'Agència Valenciana del Turisme es fonamenta, no respecte d'una infraestructura merament material, sinó també en dotar l'oficina Tourist Info Piles de les tecnologies adequades per al desenrotllament efectiu de les bases de dades turístiques, en col·laboració amb l'Agència Valenciana del Turisme, l'accés efectiu als sistemes d'informació de l'Agència Valenciana del Turisme, l'intercanvi i la comunicació en les seues respectives funcions entre les diferents oficines de la Xarxa Tourist Info, com també en la formació del personal tècnic i informador.  
En concret, l'Agència Valenciana del Turisme es compromet a prestar col·laboració i ajuda de la forma que a continuació es determina:  
  
A) Aportant, mitjançant la corresponent cessió d'ús, la imatge i la decoració íntegra de l'oficina pel que fa a mobiliari, retolació, cartelleria, suports de material informatiu, material de promoció, i de la infraestructura informàtica.  
Per a dur a terme l'esmentada cessió es formalitzarà l'acte jurídic tal com preveuen els articles 90 i següents de la Llei 14/2003, de 10 d'abril, de Patrimoni de la Generalitat, previ informe del departament del qual depenen els béns, i valoració d'estos.  
La mencionada imatge en el seu conjunt respon al criteri homologat de la Xarxa d'Oficines d'Informació Turística de la Generalitat Tourist Info, conforme figura en el document que com a annex número 1 s'incorpora al present conveni.  
El mobiliari, la decoració, la infraestructura informàtica i altres elements no consumibles, objecte de la cessió d'ús a favor de l'Ajuntament de Piles, hauran de ser objecte d'inventari, i l'Ajuntament haurà d'atorgar una acta d'entrega d'estos elements.  
B) Posant a disposició de l'oficina Tourist Info Piles les bases de dades i la informació turística de caràcter públic i no afectades per la Llei Orgànica 15/1999, de 13 de desembre, de Protecció de Dades de Caràcter Personal, de què disposa l'Agència Valenciana del Turisme, tant en suport informàtic com documental.  
C) Possibilitant l'acció coordinada de l'oficina esmentada amb la resta de les oficines de la xarxa de la Generalitat, mitjançant les visites periòdiques del coordinador designat per l'Agència Valenciana del Turisme per a estos fins.  
D) Col·laborant en la determinació del perfil professional del personal que preste els seus servicis en les esmentades oficines, i també en la formació i el reciclatge professional d'este, mitjançant l'impuls de cursos, convocatòries de borses de formació i altres accions. En este sentit l'Agència Valenciana del Turisme haurà d'estar present en les proves de selecció de personal de referència.  
E) Recolzant i millorant la qualitat dels suports informatius realitzats per l'Ajuntament de Piles per a promocionar l'oferta turística local, mitjançant la coordinació i l'assessorament tècnic per a la realització de publicacions, material gràfic i audiovisual.  
F) Suport i millora de la gestió de la qualitat, com estratègia bàsica del servici que oferixen les oficines Tourist Info, i aportar les ferramentes i els procediments per a la millora contínua dels processos i l'aplicació de criteris d'excel·lència en l'atenció al turista de Piles.  
Per a això, l'Agència Valenciana del Turisme posarà a disposició de les oficines objecte del present conveni els procediments de qualitat, les ferramentes estadístiques i els estudis de satisfacció de la Xarxa Tourist Info.  
Quart. Per altra banda, l'Ajuntament de Piles , en integrar-se a la Xarxa Tourist Info, es compromet a:  
A) Sostindre econòmicament i materialment l'oficina Tourist Info Piles, i haurà d'afrontar la totalitat de despeses corrents i del personal necessari per a l'adequat funcionament de l'oficina.  
B) Procurar, en tot moment la qualitat en la prestació dels serveis per part de les oficines, amb un horari de funcionament i atenció al públic de caràcter flexible i perfectament adaptat al que amb caràcter general està establert pel conjunt de la Xarxa d'Oficines d'Informació Turística de la Generalitat.  
C) Disposar de personal al capdavant de l'oficina, amb un perfil professional adequat i amb l'estabilitat laboral suficient per donar continuïtat a les diverses tasques que es fan a l'oficina Tourist Info Piles, tot això respectant l'autonomia de l'Ajuntament en la seua política de contractació de personal.  
D) Concedir tots els permisos escaients al personal de les esmentades oficines per poder assistir als diferents cursos de formació i reciclatge que programe l'Agència Valenciana del Turisme.  
E) Mantenir la imatge de l'oficina Tourist Info, d'acord amb la resta de les oficines de la Xarxa Tourist Info de la Generalitat. S'entén comprés en el concepte d'imatge, els elements decoratius, els uniformes del personal, el material d'informació, els rètols, etc. L'Ajuntament haurà de comunicar a l'Agència Valenciana del Turisme qualsevol deteriorament o menyscabament que es produïsca en el mobiliari i altre material subministrat per l'Agència Valenciana del Turisme. Haurà de ser objecte de consulta també amb l'Agència Valenciana del Turisme qualsevol material o suport d'informació o publicitat que haja de ser distribuït en les esmentades oficines de turisme.  
F) Consultar igualment amb l'Agència Valenciana del Turisme, amb el seu corresponent vistiplau, la instal·lació, utilització i manteniment de qualsevol altra base de dades distinta o eina informàtica que la substituïsca, independentment de l'àmbit territorial que comprenga, i que requerisca l'ús dels propis equips informàtics cedits per l'Agència.  
  
G) Tenir a disposició dels turistes que visiten el municipi de Piles informació de tots el destins de la Comunitat Valenciana i col·laborar amb l'Agència Valenciana del Turisme en el manteniment del sistemes d'informació turística.  
H) Facilitar les accions necessàries per a la senyalització d'accés de l'oficina Tourist Info Piles.  
I) Participar en els objectius de qualitat de la Xarxa Tourist Info, així com en els seus sistemes d'arreplegada i intercanvi d'informació estadística, estudis, avaluació del servici, etc.  
Cinqué. Si l'acompliment per part de l'Agència Valenciana del Turisme de les obligacions previstes en l'acord tercer, apartat A, del present conveni, comportaren la realització d'obra civil en les oficines i no poguera ser assumida per l'Ajuntament, esta podrà ser escomesa per l'Agència a càrrec dels seus pressupostos, sempre que dispose de partida consignada a tal efecte. En qualsevol cas, es tractarà sempre d'obra menor, entesa esta com a obres de manteniment, condicionament, consolidació i obres puntuals, així mateix segons el significat d'estes que s'establix en les normes urbanístiques del pla general d'ordenació urbana i les ordenances municipals concordants, i sempre que no afecten elements estructurals de l'edifici. L'Ajuntament de Piles es compromet a facilitar tots aquells permisos o llicències necessaris per a la realització de les obres, ja siguen estos competència seua o d'altre organisme públic o privat, fent-se càrrec de totes les despeses que es generen en concepte de impostos, taxes, arbitris o exaccions de qualsevol naturalesa.  
En este supost, en finalitzar les obres, es formalitzarà l'acte jurídic de la cessió, que preveu la Llei 14/2003, de 10 d'abril, de Patrimoni de la Generalitat, acompanyada d'un inventari valorat dels béns la propietat dels quals es transferix, posteriorment s'omplirà la pertinent acta d'entrega de la cessió d'ús per part de l'Agència Valenciana del Turisme a l'Ajuntament de Piles d'aquells elements ocasionats amb motiu de les obres de reforma i decoració del local, axí com aquells inclosos dins el mobiliari; quedant subrogat l'Ajuntament de Piles en el lloc de l'Agència Valenciana del Turisme en l'ejercici de qualsevol accions, reclamacions o indemnitzacions que pogueren correspondre davant el contractista o contractistes. Així mateix l'Ajuntament de Piles se subrogarà en el lloc de l'Agència en qualsevol dret que li puga correspondre davant el contractista o contractistes.  
Sisé. Este conveni tindrà durada indefinida, encara que es podrà modificar o resoldre per acord d'ambdós parts, o a instància de l'Agència Valenciana del Turisme per incompliment per part de l'Ajuntament de les estipulacions previstes en este.  
També es podrà resoldre a instàncies d'una sola de les parts, amb un preavís de tres mesos per a donar per finalitzat el present conveni.  
  
Seté. Les parts, igualment, acorden resoldre el conveni subscrit el 13 de juny de 2005 amb l'Ajuntament de Piles amb la finalitat que l'oficina d'informació turística anomenada Tourist Info Piles s'integrara en la Xarxa Tourist Info de la Comunitat Valenciana, en haver-se ampliat els efectes d'este conveni.  
Les parts compareixents, en la representació que cadascuna exercix, una vegada llegit el present document, i en prova de conformitat amb el contingut íntegre, el subscriuen i signen, en exemplar duplicat, en el lloc i data al principi indicats.  
  
El conseller d'Economia, Indústria, Turisme i Ocupació de la Generalitat, i president de l'Agència Valenciana del Turisme: Máximo Buch Torralva.  
L'alcalde de Piles: David Morant Ciscar.  
  
  
ANNEX I  
  
1. Ubicació i espai  
La ubicació de l'oficina tindrà en compte la capacitat de trànsit de visitants, i també els punts d'alta concentració de públic.  
L'oficina comptarà amb un espai aproximat de 6 m² per a ús públic, bany i un magatzem. Els accessos per al públic han d'estar lliures de barreres arquitectòniques. Així mateix, l'estructura arquitectònica, tan interna con externa, del local designat per l'Ajuntament, ha d'estar en perfectes condicions per a la immediata ocupació, i l'Agència Valenciana del Turisme no assumirà cap despesa derivada de la rehabilitació, remodelació o millora d'este, amb l'excepció del que s'establix en l'acord cinqué del cos del conveni, en els termes d'este.  
  
  
2. Imatge corporativa externa de l'oficina  
Serà competència de l'Agència Valenciana del Turisme pel que fa a elements homogenis, i es deixarà un espai per a la retolació pròpia del municipi.  
  
3. Senyalització interna i espai d'informació  
3.1. Senyalització interna:  
Panell/anunci intern, el disseny del qual és competència de l'Agència Valenciana del Turisme, com a element homogeni de la Xarxa d'Oficines d'Informació Turística.  
3.2. Espai d'informació:  
En els espais d'atenció i acollida o recepció del visitant, s'intal·laran suports que permeten la difusió de l'oferta turística del municipi i de la resta de la Comunitat. Es diferencien tres tipus d'informació:  
  
- Material editat per l'Agència Valenciana del Turisme referit al conjunt de la Comunitat Valenciana.  
- Material editat per l'Ajuntament i/o altres entitats locals que tinguen como objectiu difondre l'oferta turística del municipi i de la zona.  
  
- Material editat per les empreses privades que aporten informació sobre ofertes concretes d'interés per als visitants.  
  
4. Uniformes del personal  
Serà un element homogeni en el conjunt de la xarxa.  
  
5. Decoració general  
Contindrà imatges generals de la Comunitat Valenciana i específiques del municipi en qüestió.  
  
6. Acta d'entrega; estat de l'oficina  
Es realitzarà un inventari del material que conté l'oficina, com també l'alçament d'un acta d'entrega del material esmentat.  
  
7. Horaris d'assistència al públic  
Estiu (de l'1 de juliol a l'1 d'octubre): \*  
De dilluns a dissabte, de 10.00 a 14.00 i de 17.00 a 20.00 hores.  
Diumenges, de 10.00 a 14.00 i de 16.00 a 18.30 hores.  
Este horari regirà també en Setmana Santa/Pasqua.  
  
Hivern: \*  
De dilluns a divendres, de 10.00 a 14.00 i de les 16.00 a 18.30 hores.  
Dissabtes i diumenges, de 10.00 a 14.00 hores.  
  
(\*) Sense perjudici que l'Ajuntament de Piles programe horaris especials a causa de les temporades punta de recepció de visitants.